Dís hoekom Winnie Harlow in die nuus is
JY LEES NOU Dís hoekom Winnie Harlow in die nuus is
FOTO Instagram/ Winnie Harlow.
Die model maak geskiedenis danksy die vreeslose manier waarop sy haar loopbaan aanpak.
Die 24-jarige Winnie Harlow is een van die wêreld se bekendste modelle. Sy ly aan vitiligo (leukoderma), ’n siekte wat pigmentasieverlies veroorsaak. Maar in stede daarvan om uit die kollig te bly, het Winnie die toestand tot haar voordeel gebruik. En nou sorg haar "unieke" voorkoms vir groot kontrakte.
FOTO Instagram/ @winnieharlow
Ná haar debuut in die Amerikaanse reeks America's Next Top Model het Winnie haar modevlerke gesprei. Sy verskyn gereeld op die voorblad van die wêreld se groot glanstydskrifte soos Harper's Bazaar, Elle en Marie Claire.
Vir talle modelle bly die Victoria's Secret-modevertoning net ’n droom. Maar nou gaan Winnie op dié gesogte loopplank verskyn.
Sy het onlangs op Instagram ’n video gedeel wat wys hoe sy die goeie nuus meegedeel word. Sy het van vreugde gehuil.
"Ek het ’n emosionele ineenstorting gehad voor ek by die senutergendste keuring van my lewe ingestap het ... Ek gaan in die Victoria's Secret-modevertoning stap!" het sy op Instagram geskryf.